Töömaja MTÜ on sotsiaalne ettevõte, mille eesmärk on lahendada sõltuvusprobleeme ettevõtlikul moel. Meie missioon on luua elu- ja töökeskkond lootuse kaotanud inimestele, et nad leiaks endas jõudu kaine elu juurde pöördumiseks. Töömajas õpitakse taas oma eluga toime tulema, tegema tavapärast tööd ja toetama teisi omasuguseid. Soovime olla isemajandav, jätkusuutlik, kvaliteetseid tooteid ja teenuseid pakkuv kogukond. Arendame oma tegevust eesmärgiga, et võimaldada töökohti meie kogukonnale – seepärast investeerime kogu ülejäägi tagasi, et Töömaja elu- ja töötingimused paraneksid ning oleksid konkurentsivõimelised.
Töömaja kasum on taastatud inimesed!